**SLUŽBENI GLASNIK**

**GRADA HVARA**



GODINA XXXI. BROJ 10. Godišnja pretplata iznosi 150 EUR -

Hvar, 11. prosinca 2024. godine plaća se na račun broj : 2500009-1815300001

Temeljem članka 25. Statuta Grada Hvara („Službeni glasnik Grada Hvara“ broj: 3, 10/18 i 2/21/18), odredbi članka 56., 57. i 60. Poslovnika Gradskog vijeća Grada Hvara («Službeni glasnik Grada Hvara», broj: /21 ) Gradsko vijeće Grada Hvara na svojoj 42. sjednici održanoj 10. prosinca godine donosi slijedeći:

**ZAKLJUČAK**

**O**

**PRIHVAĆANJU IZVJEŠĆA O STANJU ZDRAVSTVENE ZAŠTITE U GRADU HVARU**

**Članak 1.**

Prihvaća se Izviješće stanju zdravstvene zaštite u gradu Hvaru, te Gradsko vijeće zaključuje kako je nužno poduzeti sve potrebne aktivnosti kako bi se razina zdravstvene zaštite imedicinskih usluga podigao na potrebnu razinu, posebice i žurno organizirati sanaciju tzv "Alergološkog centra" koja je vrlo blizu stanja neuporabljivosti te intenzivno nastaviti sa naporima za realizaciju projekta budućeg Zdravstvenog centra Hvar.

**Članak 2.**

Vijeće zadužuje novog voditelja Doma zdravlja Hvar dr. Dina Carića za provedbu aktivnosti iz članka 1. ovog Zaključka.

**Članak 3.**

Ovaj zaključak osmog dana nakon objave u “Službenom glasniku Grada Hvara”.

***REPUBLIKA HRVATSKA***

***SPLITSKO-DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 061-01/24-01/05

URBROJ: 2181-2-02-24-03

Hvar, 10. prosinca 2024.

 Predsjednik

 Gradskog vijeća:

 mag. iur. Jurica Miličić, v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju odredbe članka 35. Zakona o lokalnoj i područnoj ( regionalnoj ) samoupravi („Narodne novine“, broj: 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17 i 144/21), članka 4. i 6. Odluke o stjecanju nekretnina, raspolaganju i upravljanju nekretninama („Službeni glasnik Grada Hvara“, broj: 2/10) i članka 25. Statuta Grada Hvara („Službeni glasnik Grada Hvara“, broj: 3/18, 10/18 i 2/21 ), Gradsko vijeće Grada Hvara na 42. sjednici održanoj 10. prosinca 2024. godine, donosi

**ODLUKU**

**o**

**kupnji nekretnina izravnom pogodbom u poslovno-gospodarskoj zoni Stanišće-Martinovik**

**Članak 1.**

Utvrđuje se interes Grada Hvara za kupnju nekretnina označenih kao k.č.br.: 902/2, površine 391 m/2, 903, površine 604 m/2, 904, površine 1255 m/2, 906 površine 1561 m/2, 1170/2 površine 5827 m/2, i 1171/2 površine 1169 m/2 sve u Z.U. 354, K.O. Hvar, ukupne površine 10807 m2, za cijelo te k.č.br. 1171/3 površine 15032 m/2 i 1171/16, površine 2620 m/2, obe Z.U. 3956, K.O. Hvar, ukupne površine 17652 m2, za 15032/17652 m2 suvlasničkog dijela od privatnih vlasnika navedenih u Popisu vlasnika koji čini sastavni dio ove Odluke.

**Članak 2.**

Nekretnine opisane u članku 1. ove Odluke, se nalaze u obuhvatu UPU poslovno-gospodarske zone Stanišće Martinovik, sukladno važećoj prostorno-planskoj dokumentaciji.

**Članak 3.**

Cijena nekretnina opisanih u članku 1. ove Odluke, prema ponudi vlasnika iznosi ukupno 380.183.89,00 EUR za površinu od 25839 m2.

**Članak 4.**

Prodavatelji s jedne strane i Grad Hvar kao kupac sklopit će ugovore o kupoprodaji nekretnine sukladno ovoj Odluci i prema suvlasničkim udjelima i iznosima navedenim u Popisu vlasnika .

**Članak 5.**

Ovlašćuje se gradonačelnik da u ime i za račun Grada Hvara sklopi kupoprodajne ugovore.

**Članak 6.**

Ova Odluka stupa na snagu prvog dana od dana objave u Službenom glasniku Grada Hvara.

***REPUBLIKA HRVATSKA***

***SPLITSKO DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 940-01/24-01/53

URBROJ: 2181-2-2-24-2

Hvar, 10. prosinca 2024. godine

 PREDSJEDNIK

 GRADSKOG VIJEĆA:

 Jurica Miličić, mag.iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

**Sastavni dio Odluke o kupnji nekretnina izravnom pogodbom u poslovno-gospodarskoj zoni Stanišće-Martinovik**

|  |  |  |
| --- | --- | --- |
| VLASNIK | ZK OMJER | **IZNOS** |
| HOHNJEC TIJA | 854/64000 | **5.945,24** |
| DULČIĆ KATERINA | 854/32000 | **11.890,47** |
| DULČIĆ ANTE | 7684/16000 | **213.972,78** |
| LAVRAČ NADA | 854/32000 | **11.890,47** |
| ČALOGOVIĆ PAULA | 854/32000 | **11.890,47** |
| STIPANOV IVAN | 4270/192000 | **9.908,72** |
| LAVRAČ VLADIMIR | 854/16000 | **23.780,94** |
| FILIPOVIĆ JELISAVETA | 854/8000 | **47.561,88** |
| SKRTIC DENNIS STEVE | 854/96000 | **3.963,49** |
| SKRTIC DENNIS STEVE | 854/64000 | **5.945,24** |
| ZANINOVIĆ ZORAN | 854/96000 | **3.963,49** |
| VRANJICAN INKA | 856/576000 | **662,13** |
| TADIĆ VLASTA | 856/576000 | **662,13** |
| BARRETT MARY ANN | 854/96000 | **3.963,49** |
| BARRETT MARY ANN | 854/64000 | **5.945,24** |
| ZANINOVIĆ DINKO | 854/96000 | **3.963,49** |
| SAVIĆ RANKO | 284/96000 | **1.318,07** |
| KOVAČEVIĆ ZLATAN | 95/96000 | **440,90** |
| KOVAČEVIĆ IVICA | 95/96000 | **440,90** |
| LAVRAČ LANA | 427/32000 | **5.945,24** |
| LAVRAČ JULIJA | 427/32000 | **5.945,24** |
| PETAR KOVAČEVIĆ | 1/864 | **183,87** |
|  | UKUPNO | **380.183,89** |

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka 35. Zakona o lokalnoj i područnoj ( regionalnoj ) samoupravi («Narodne novine», broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17,98/19, 144/20) članka 6. stavak 4. Zakona o zakupu i kupoprodaji poslovnog prostora («NN», broj 125/11, 64/15, 112/18), članka 3. stavak 3. i 4. Odluke o uvjetima i postupku javnog natječaja za davanje u zakup i kupoprodaju poslovnoga prostora u vlasništvu Grada Hvara («Službeni glasnik Grada Hvara», broj: 2/12 ) i članka 25. Statuta Grada Hvara (« Službeni glasnik Grada Hvara», broj: 3/18, 10/18 i 2/21), Gradsko vijeće Grada Hvara na 42. sjednici održanoj 10 . prosinca 2024. godine, donosi

**ODLUKU**

**o ponudi za sklapanje novog ugovora o zakupu poslovnog prostora**

**na lokaciji Trg Marka Miličića 8 u Hvaru**

**Članak l.**

Grad Hvar kao zakupodavac nudi dosadašnjem zakupniku KONZUM, Konzum plus d.d., Zagreb, M.Čavića 1 a, sklapanje novog ugovora o zakupu poslovnog prostora koji se nalazi u prizemlju poslovnog objekta označenog kao čest. zgr. 587/1 površine 209 m2, 587/2 površine 154 m2, 587/3 površine 314m2 i čest. zem. 386/1 površine 308 m2 upisane u zk.ul. 894 k.o. Hvar, ( Grad Hvar je uknjižen kao suvlasnik za 27/30 dijela, a HVAR d.d. Hvar, V. Stošića 5 za 3/30 dijela ) u Hvaru, na lokaciji Dolac, ukupne površine 985 m2, u vlasništvu Grada Hvara 886,50 m2 te 68 m2 u prostoru na prvoj etaži istog poslovnog objekta i to od 01. siječnja 2025. do 31. prosinca 2029. godine.

Ugovor o zakupu poslovnog prostora sklapa se na određeno vrijeme od pet godina i to od 01. siječnja 2025. do 31. prosinca 2029. godine, uz podmirenje dospjelih obveza prema državnom proračunu i jedinicama lokalne i područne ( regionalne ) samouprave, osim ako je sukladno posebnim propisima odobrena odgoda plaćanja navedenih obveza, pod uvjetom da se fizička i pravna osoba pridržava rokova plaćanja, uz dostavu sredstva osiguranja plaćanja- zadužnicu ovjerenu od javnog bilježnika na iznos zakupnine i troškova, ovjerenu od javnog bilježnika. Grad Hvar( zakupodavac) može raskinuti ugovor o zakupu u bilo kojem trenutku ako to iziskuju potrebe Grada Hvara.

**Članak 2.**

Zakupnina za poslovni prostor u vlasništvu Grada Hvara iz članka 1. ove Odluke iznosi 886,50 m2 x 46 EUR = 40.779,00 EUR za prizemlje plus 68 m2 x 23 EUR = 1564,00 EUR za prostor na prvoj etaži istog poslovnog objekta mjesečno, odnosno u ukupnom mjesečnom iznosu od 42.343,00 plus porez na dodanu vrijednost (PDV).

Zakupnik je dužan zakupninu plaćati mjesečno i to najkasnije do 20-og u mjesecu za tekući mjesec, na IBAN Grada Hvara HR7724020061815300001, s modelom HR 68 i pozivom na broj primatelja 7722- OIB, s naznakom « zakupnina za poslovni prostor na Dolcu u Hvaru», po ispostavljenom računu.

**Članak 3.**

Određuje se rok od 8 dana od dana stupanja na snagu ove Odluke, za prihvat ponude te dostavu potvrde Porezne uprave o podmirenim obvezama, potvrde Grada Hvara i tvrtki u vlasništvu Grada o podmirenim obvezama, zadužnice iz članka 1. ove Odluke Gradu Hvaru, a radi sklapanja ugovora o zakupu, u protivnom se neće sklopiti ugovor sa dosadašnjim zakupnikom, već se pokrenuti postupak dodjele poslovnog prostora putem javnog natječaja.

**Članak 4.**

Ova Odluka stupa na snagu prvog dana od dana objave u Službenom glasniku Grada Hvara.

***REPUBLIKA HRVATSKA***

***SPLITSKO DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 372-03/19-01/13

URBROJ: 2181-2-2-24-18

Hvar, 10. prosinca 2024.

 PREDSJEDNIK

 GRADSKOG VIJEĆA:

 Jurica Miličić, dipl.iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka 35. Zakona o lokalnoj i područnoj ( regionalnoj ) samoupravi («Narodne novine», broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 28/19 i 144/20), članka 6. stavak 3. Zakona o zakupu i kupoprodaji poslovnog prostora («NN», broj: 125/11 i 64/15 i 112/18), članka 3. stavak 3. i 4.Odluke o uvjetima i postupku javnog natječaja za davanje u zakup i kupoprodaju poslovnoga prostora u vlasništvu Grada Hvara («Službeni glasnik Grada Hvara», broj: 2/12 ) i članka 25. Statuta Grada Hvara (« Službeni glasnik Grada Hvara», broj:3/18, 10/18 i 2/21 ), Gradsko vijeće Grada Hvara na 42. sjednici održanoj 10. prosinca 2024. godine, donosi

**ODLUKU**

**o**

**ponudi sklapanja novog ugovora o zakupu javnog WC i garderobe**

**u sklopu gradske tržnice u Hvaru na određeno vrijeme**

**Članak 1.**

Grad Hvar kao zakupodavac nudi dosadašnjem zakupniku Uslužnom obrtu „NAVIGARE“ Hvar, vlasnik Zvonimir Kolovrat, sklapanje novog ugovora o zakupu javnog WC-a i garderobe u sklopu gradske tržnice u Hvaru, na određeno vrijeme od 1. siječnja 2025. do 31. prosinca 2029. godine, za iznos zakupnine 8 EUR po m2 mjesečno plus porez na dodanu vrijednost /PDV/.

**Članak 2.**

Zakupnina za poslovni prostor u vlasništvu Grada Hvara iz članka 1. ove Odluke iznosi 70.5 m2 x 8 EUR odnosno u ukupni mjesečni iznos od 564 EURA plus porez na dodanu vrijednost (PDV)

**Članak 3.**

Zakupnik je ovlašten u predmetnom poslovnom prostoru obavljati registriranu djelatnost: javnog WC –a i garderobe, te pranje rublja i tuširanje, uz podmirenje dospjelih obveza prema državnom proračunu i jedinicama lokalne i područne ( regionalne ) samouprave, osim ako je sukladno posebnim propisima odobrena odgoda plaćanja navedenih obveza, pod uvjetom da se fizička i pravna osoba pridržava rokova plaćanja, uz dostavu sredstva osiguranja plaćanja- zadužnicu ovjerenu od javnog bilježnika na iznos zakupnine i troškova, ovjerenu od javnog bilježnika.

Radno vrijeme javnog WC i garderobe u zimskom periodu ( studeni, prosinac, siječanj, veljača, ožujak, travanj mjesec ) od 07,00 do 19,00 sati svaki dan, te u vrijeme adventa i ostalih većih događanja u Gradu hvaru od 00,00 do 24,00,a u ljetnom periodu ( svibanj, lipanj, srpanj, kolovoz, rujan, listopad mjesec ) od 00,00 do 24,00 sata svaki dan, sukladno Odluci o radnom vremenu javnog WC i garderobe KLASA: 33-01/14-01/01 URBROJ: 2128-01-01/1¸-14-1 od 06. ožujka 2014. godine.

**Članak 4.**

Određuje se rok od 8 dana od dana stupanja na snagu ove Odluke, za prihvat ponude i podmirenje dospjelih obveza, te dostavu potvrde Grada Hvara, i svih gradskih trgovačkih društava te Turističke zajednice grada Hvara, Porezne uprave o podmirenim obvezama i zadužnice iz članka 1. ove Odluke Gradu Hvaru, a radi sklapanja ugovora o zakupu, u protivnom se neće sklopiti ugovor sa dosadašnjim zakupnikom, već se pokrenuti postupak dodjele poslovnog prostora putem javnog natječaja.

**Članak 5.**

Ova Odluka stupa na snagu osmog dana od dana objave u Službenom glasniku Grada Hvara.

***REPUBLIKA HRVATSKA***

***SPLITSKO DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 372-03/17-01/06

URBROJ:2181-2-02-01-02-24-18

Hvar, 10. prosinca 2024.

 PREDSJEDNIK

 GRADSKOG VIJEĆA:

 Jurica Miličić, mag.iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka 35. Zakona o lokalnoj i područnoj (regionalnoj) samoupravi („Narodne novine“, br. NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 17. Zakona o ublažavanju i uklanjanju posljedica prirodnih nepogoda, NN 16/19, te članka 35. Statuta Grada Hvara (Službeni glasnik 3/18 i 10/18 i 2/21).) Gradsko vijeće Grada Hvara na 42. sjednici održanoj 10. prosinca 2024. godine, donosi

**ZAKLJUČAK**

**o**

**prihvaćanju Plana djelovanja u području prirodnih nepogoda za 2025. godinu**

**I.**

Prihvaća se Plan djelovanja u području prirodnih nepogoda za 2025. godinu za Grad Hvar izrađena od Alfa atest d.o.o., Split.

**II.**

Ovaj Zaključak stupa na snagu osmog dana od dana objave u Službenom glasniku Grada Hvara.

***REPUBLIKA HRVATSKA***

***SPLITSKO DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 217-01/24-01/01

URBROJ: 2181-2-01-24-02

Hvar, 10. prosinca 2024.

 PREDSJEDNIK

 GRADSKOG VIJEĆA:

 Jurica Miličić mag.iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju odredbe članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), i članka 25. Statuta Grada Hvara („Službeni glasnik Grada Hvara“, broj: 3/18, 10/18 i 2/21), članka 31. Odluke o javnim priznanjima Grada Hvara („Službeni glasnik Grada Hvara“, broj: 8/17 i 8/24), donosi Gradsko vijeće Grada Hvara na 42. sjednici, održanoj dana 10. prosinca 2024. godine, donosi

**ODLUKU**

**o**

**dodjeli Nagrade Grada Hvara za postignuća na natjecanjima**

**državne i međunarodne razine Marti Tudor**

**Članak 1.**

MARTI TUDOR, Vinka Pribojevića 7, Hvar, OIB:43856726475, dodjeljuje se javno priznanje Grada Hvara, kao Nagrada Grada Hvara za postignuća na natjecanjima državne i međunarodne razine, Nagrada grada Hvara za sportska postignuća.

**Članak 2.**

Nagradu Grada Hvara za postignuća na natjecanjima državne i međunarodne razine, Nagrada Grada Hvara za sportska postignuća dodjeljuje se u novčanom iznosu od 2651,45 EUR.

**Članak 3.**

Ova Odluka stupa na snagu osmog dana od dana objave u Službenom glasniku Grada Hvara.

***REPUBLIKA HRVATSKA***

***SPLITSKO DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 061-01/24-01/05

URBROJ: 2181-2-02-24-03

Hvar, 10. prosinca 2024.

 PREDSJEDNIK

 GRADSKOG VIJEĆA:

 Jurica Miličić mag.iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju odredbe članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), i članka 25. Statuta Grada Hvara („Službeni glasnik Grada Hvara“, broj: 3/18, 10/18 i 2/21), članka 31. Odluke o javnim priznanjima Grada Hvara („Službeni glasnik Grada Hvara“, broj: 8/17 i 8/24), donosi Gradsko vijeće Grada Hvara na 42. sjednici, održanoj dana 10. prosinca 2024. godine, donosi

**ODLUKU**

**o**

**dodjeli Nagrade Grada Hvara za postignuća na natjecanjima**

**državne i međunarodne razine**

**Članak 1.**

NINA MARUŠIĆ, Veljka Kovačevića 25, Hvar, OIB: 37129353628, dodjeljuje se javno priznanje Grada Hvara, kao Nagrada Grada Hvara za postignuća na natjecanjima državne i međunarodne razine, Nagrada grada Hvara za sportska postignuća.

**Članak 2.**

Nagradu Grada Hvara za postignuća na natjecanjima državne i međunarodne razine, Nagrada Grada Hvara za sportska postignuća dodjeljuje se u novčanom iznosu od 2651,45 EUR.

**Članak 3.**

Ova Odluka stupa na snagu osmog dana od dana objave u Službenom glasniku Grada Hvara.

***REPUBLIKA HRVATSKA***

***SPLITSKO DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 061-01/24-01/06

URBROJ: 2181-2-2-24-03

Hvar, 10. prosinca 2024.

 PREDSJEDNIK

 GRADSKOG VIJEĆA:

 Jurica Miličić mag.iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka 34. Statuta Grada Hvara („Službeni glasnik Grada Hvara“, broj: 3/18, 10/18 i 2/21) i Programa socijalne skrbi Grada Hvara za 2024. godinu („Službeni glasnik Grada Hvara“, broj: 09/23 i 09/24) gradonačelnik Grada Hvara dana 3. prosinca 2024. godine donosi

**ODLUKU**

**o isplati jednokratne novčane pomoći (božićnice)**

**Članak 1.**

Ovom Odlukom utvrđuje se pravo na jednokratnu novčanu pomoć (božićnicu) u iznosu od 70 EUR osobama sa stalnim prebivalištem na području grada Hvara (naselja: Hvar, Brusje, Velo Grablje, Malo Grablje, Milna, Zaraće, Sveta Nedjelja i Jagodna) i to:

1. Umirovljenicima (korisnicima mirovine) kojima mirovina ne prelazi 840 EUR mjesečno.
2. Osobama starijim od 65 godina koji nemaju mirovinu ni drugo stalno primanje.

Ako je više korisnika iste mirovine pravo na isplatu može ostvariti samo jedna osoba.

**Članak 2.**

Jednokratna novčana pomoć će se isplaćivati iz sredstava proračuna Grada Hvara za 2024. godinu s računa 372 (pozicija 170 Plana) Programa 1023 - Socijalna skrb, Aktivnost A1023 01 Pomoći građanima i kućanstvima.

**Članak 3.**

Za ostvarivanje prava iz članka 1. ove Odluke potrebno je kao dokaz donijeti jedan od sljedećih dokumenata:

1. Umirovljenici (korisnici mirovina) s mirovinom do 840 EUR: odrezak od mirovine iz 2024. godine ili rješenje o mirovini ne starije od 3 mjeseca ili potvrda HZMO o visini mirovine.
2. Osobe starije od 65 godina koje nemaju mirovinu: potvrdu HZMO da nisu umirovljenici niti korisnici mirovine (potvrda ne smije biti starija od 30 dana).

**Članak 4.**

Isplate će se vršiti na blagajni Grada Hvara na adresi: Ive Miličića 7 (zgrada PP Hvar na Dolcu) sve radne dane, u periodu od 5. do 31. prosinca 2024., u vremenu od 8.30 do 14.00 sati (pauza od 11.00 do 11.30 sati), osim 24. i 31. prosinca kada će se isplate vršiti u vremenu od 8.30 do 12.00 sati.

Osobe koje u navedenom periodu ne preuzmu sredstva nemaju pravo na naknadne isplate.

**Članak 5.**

Ova Odluka stupa na snagu danom donošenja, a odjavit će se u Službenom glasniku Grada Hvara i na internetskoj stranici Grada Hvara.

***REPUBLIKA HRVATSKA***

***SPLITSKO-DALMATINSKA ŽUPANIJA***

***GRAD HVAR***

***GRADONAČELNIK***

KLASA: 551-01/24-01/05

URBROJ: 2181-2-01-24-01

Hvar, 3. prosinca 2024. godine

 GRADONAČELNIK:

 Rikardo Novak, v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka 4. Zakona o službenicima i namještenicima u lokalnoj i područnoj (regionalnoj) samoupravi ("Narodne novine", broj: 86/08, 61/11, 04/18, 112/19), članka 32. Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“, broj: 74/10, 125/14, 48/23) i članka 34. Statuta Grada Hvara ("Službeni glasnik Grada Hvara", broj: 3/18, 10/18, 2/21), gradonačelnik Grada Hvara na prijedlog službenice po ovlaštenju za radne odnose, donosi

**ODLUKU**

**o Izmjeni i dopuni Pravilnika o unutarnjem redu Jedinstvenog upravnog odjela**

**Grada Hvara**

**Članak 1.**

U Pravilniku o unutarnjem redu Jedinstvenog upravnog odjela Grada Hvara, KLASA: 030-01/22-01/1, URBROJ: 2181-2/01-01/1-22-1, od 12. rujna 2022. godine, u članku 8. redni brojevi 4., 12., 13. i 18. mijenjaju se i glase:

REDNI BROJ: 4

RADNO MJESTO III. kategorije - potkategorija radnog mjesta: viši referent

NAZIV RADNOG MJESTA: - viši referent za uredsko poslovanje

KLASIFIKACIJSKI RANG: 9.

BROJ SLUŽBENIKA: 1

OPIS POSLOVA I ZADATAKA/POSTOTAK VREMENA:

* priprema i otprema poštu te istu preuzima (20%);
* vodi internu dostavnu knjigu i urudžbeni zapisnik za prispjelu poštu (25%);
* vodi upisnik predmeta upravnog postupka (15%);
* brine se o pripremi i dostavi materijala te poziva za sjednice Gradskog vijeća i radnih tijela (5%);
* obavlja administrativno-tehničke poslove za gradonačelnika (10%);
* vodi zapisnike sjednica Gradskog vijeća te vodi evidenciju nazočnosti na sjednicama (15%);
* vodi evidenciju putnih naloga za gradonačelnika (5%);
* obavlja i druge poslove po nalogu pročelnika Jedinstvenog upravnog odjela i voditelja odsjeka (5%).

ODGOVORNOST:

* za svoj rad odgovara pročelniku Jedinstvenog upravnog odjela i voditelju odsjeka

UVJETI ZA RADNO MJESTO/ POTREBNO STRUČNO ZNANJE:

* sveučilišni/ stručni prvostupnik (VŠS) upravne ili ekonomske struke
* najmanje jedna godina radnog iskustva na odgovarajućim poslovima
* položen državni ispit
* poznavanje engleskog jezika
* poznavanje rada na osobnom računalu.

STUPANJ SLOŽENOSTI POSLA: uključuje izričito određene poslove koji zahtijevaju primjenu jednostavnijih i precizno utvrđenih postupaka, metoda rada i stručnih tehnika;

STUPANJ SAMOSTALNOSTI: uključuje redovan nadzor nadređenog službenika te njegove upute za rješavanje relativno složenih stručnih problema;

STUPANJ ODGOVORNOSTI: uključuje odgovornost za materijalne resurse s kojima službenik radi, te pravilnu primjenu propisanih postupaka, metoda rada i stručnih tehnika;

STUPANJ STRUČNE KOMUNIKACIJE: uključuje komunikaciju unutar nižih unutarnjih ustrojstvenih jedinica

REDNI BROJ: 12

RADNO MJESTO I. kategorije - potkategorija radnog mjesta: rukovoditelj, razina 1.

NAZIV RADNOG MJESTA: voditelj odsjeka za komunalne djelatnosti, prostorno uređenje, graditeljstvo i zaštitu okoliša, europske fondove i javnu nabavu

KLASIFIKACIJSKI RANG: 4.

BROJ SLUŽBENIKA: 1

OPIS POSLOVA I ZADATAKA/POSTOTAK VREMENA:

* rukovodi, organizira i koordinira rad odsjeka (10%);
* priprema potrebite akte iz domene ovog odsjeka za Gradsko vijeće i gradonačelnika (10%);
* prati propise iz oblasti ovog odsjeka i brine se za njihovu primjenu (10%);
* izrađuje potrebita izvješća za Gradsko vijeće i gradonačelnika (10%);
* prati stanje u oblastima koje je u nadležnosti odsjeka i predlaže mjere za unapređenje stanja (10%);
* koordinira i organizira radove na izradi i donošenju prostornih planova, organizacije nadzora nad prostornim i urbanističkim planiranjem, na čuvanju i pohranjivanju urbanističke dokumentacije (10%);
* priprema nacrte odluka i drugih akata kojima se uređuju pitanja u području prostornog uređenja (10%);
* prati i proučava stanje u prostoru i ostvarivanje politike prostornog uređenja u odnosu na ostvarivanje ciljeva društvenog i gospodarskog razvitka (10%);
* koordinira radove na nekretninama u vlasništvu Grada Hvara i kapitalnih investicija koje se izvode na području Grada Hvara (10%);
* predlaže utuživanje potraživanja (5%);
* obavlja i druge poslove po nalogu pročelnika Jedinstvenog upravnog odjela (5%);

ODGOVORNOST:

* za uredno i pravodobno izvršenje poslova odsjeka kao i izravno zaduženih poslova i zadataka odgovara pročelniku Jedinstvenog upravnog odjela

UVJETI ZA RADNO MJESTO/ POTREBNO STRUČNO ZNANJE:

* sveučilišni diplomski studij ili sveučilišni integrirani prijediplomski, diplomski studij ili stručni diplomski studij građevinske, geodetske, arhitektonske ili pravne struke
* najmanje četiri godine radnog iskustva na odgovarajućim poslovima
* organizacijske sposobnosti i komunikacijske vještine potrebne za uspješno upravljanje službom
* položen državni ispit
* poznavanje rada na osobnom računalu

STUPANJ SLOŽENOSTI POSLA: organizacija obavljanja poslova, potpora službenicima u rješavanju složenih zadaća i obavljanje najsloženijih poslova unutarnje ustrojstvene jedinice;

STUPANJ SAMOSTALNOSTI: samostalnost u radu koja je ograničena češćim nadzorom i pomoći nadređenog pri rješavanju stručnih problema;

STUPANJ ODGOVORNOSTI: odgovornost za materijalne resurse s kojima radi, te višu odgovornost za zakonitost rada i postupanja i pravilnu primjenu postupaka i metoda rada u odgovarajućim unutarnjim ustrojstvenim jedinicama;

STUPANJ UČESTALOSTI STRUČNIH KOMUNIKACIJA: uključuje kontakte unutar i izvan upravnoga tijela s nižim unutarnjim ustrojstvenim jedinicama, u svrhu prikupljanja ili razmjene informacija.

REDNI BROJ: 13

RADNO MJESTO II. kategorije - potkategorija radnog mjesta: viši savjetnik

NAZIV RADNOG MJESTA: viši savjetnik za prostorno uređenje, graditeljstvo i uređenje grada

KLASIFIKACIJSKI RANG: 4.

BROJ SLUŽBENIKA: 2

OPIS POSLOVA I ZADATAKA/POSTOTAK VREMENA:

* izrađuje programe izrade prostorne dokumentacije Grada Hvara (5%);
* obavlja upravne, stručne i druge poslove iz oblasti prostornog uređenja i zaštite okoliša sukladno propisima i pravilima struke (5%);
* prikuplja tehničku dokumentaciju za izradu prostornih planova i za izdavanje potrebitih dozvola za realizaciju gradnje i rekonstrukcije (lokacijska i građevna dozvola) (5%);
* vrši kontrolu lokacijskih i građevnih dozvola (5%);
* prati propise iz oblasti prostornog uređenja, graditeljstva i zaštite okoliša i brine se o primjeni istih (5%);
* koordinira i prati radove na izradi i donošenju prostornih planova, organizacije nadzora nad prostornim i urbanističkim planovima, na čuvanju i pohranjivanju urbanističke dokumentacije (5%);
* nadzire izradu prostornih planova kojih nije investitor Grad Hvar (5%);
* prati realizaciju provedbe prostornih planova Grada Hvara (5%);
* izrađuje idejna rješenja uređenja i opremanja gradskih javnih (prometnih, zelenih i rekreacijskih) površina i obalnog pojasa te izrađuje nacrte prijedloga vizualnog identiteta Grada Hvara (5%);
* sudjeluje u postupku javne nabave u predmetima iz domena zaštite okoliša i prostornog uređenja (5%);
* prikuplja i obrađuje tehničku dokumentaciju za dobivanje potrebitih dozvola i suglasnosti (5%);
* obavlja građevinske i druge nadzore na izgradnji i rekonstrukciji nekretnina kad je investitor Grad Hvar i kad oni nisu povjereni drugim pravnim ili fizičkim osobama; radi na realizaciji gradnje i rekonstrukcije na nekretninama pod zaštitom (5%);
* koordinira rad sa konzervatorima radi zaštite područja i objekata registriranih kao spomeničke cjeline odnosno objekti spomenici kulture (5%);
* koordinira rad nadzornih službi na izgradnjama sa drugim javnim poduzećima koji rade na javnim površinama (5%);
* priprema i obrađuje potrebnu dokumentaciju za sve kapitalne investicije Grada Hvara (5%);
* prati i provodi propise iz oblasti gradnje i konzervatorske zaštite (5%);
* prikuplja, obrađuje i dostavlja podatke za provođenje postupka javne nabave radova, roba i usluga iz svog djelokruga (5%);
* izrađuje godišnje i dugoročne prijedloge programa izgradnje i rekonstrukcije gradskih nekretnina (5%);
* izrađuje nacrte odluka, programa i izvješća za Gradsko vijeće i gradonačelnika iz oblasti svoje nadležnosti (5%);
* obavlja i druge poslove po nalogu pročelnika Jedinstvenog upravnog odjela i voditelja odsjeka (5%).

ODGOVORNOST:

* za svoj rad odgovoran je pročelniku Jedinstvenog upravnog odjela i voditelju odsjeka

UVJETI ZA RADNO MJESTO/POTREBNO STRUČNO ZNANJE:

* sveučilišni diplomski studij ili sveučilišni integrirani prijediplomski, diplomski studij ili stručni diplomski studij arhitektonske, geodetske ili građevinske struke
* najmanje četiri godine radnog iskustva na odgovarajućim poslovima
* položen državni ispit
* poznavanje rada na osobnom računalu

STUPANJ SLOŽENOSTI POSLA: uključuje izradu akata iz djelokruga upravnoga tijela, poslove pravnog zastupanja, vođenje upravnoga postupka i rješavanje najsloženijih upravnih i ostalih predmeta iz nadležnosti upravnoga tijela, sudjelovanje u izradi strategija i programa i vođenje projekata;

STUPANJ SAMOSTALNOSTI: povremeni nadzor te opće i specifične upute rukovodećeg službenika;

STUPANJ ODGOVORNOSTI: odgovornost za materijalne resurse s kojima službenik radi, pravilnu primjenu postupaka i metoda rada te provedbu odluka iz odgovarajućeg područja;

STUPANJ STRUČNE KOMUNIKACIJE: kontakti unutar i izvan upravnoga tijela u svrhu pružanja savjeta, prikupljanja i razmjene informacija.

REDNI BROJ: 18

RADNO MJESTO III. kategorije - potkategorija radnog mjesta: viši referent

NAZIV RADNOG MJESTA: viši referent za komunalno gospodarstvo

KLASIFIKACIJSKI RANG: 9

BROJ SLUŽBENIKA: 1

OPIS POSLOVA I ZADATAKA/POSTOTAK VREMENA:

* obavlja upravne i druge poslove iz oblasti komunalnog gospodarstva (komunalni doprinos, komunalni priključci) (15%);
* donosi rješenja u upravnom postupku u domeni komunalnog gospodarstva, postupa po žalbama izjavljenih na prvostupanjska rješenja (10%);
* prati propise iz oblasti komunalnog gospodarstva i brine se o primjeni istih (10%);
* izrađuje rješenja o dozvolama priključenja na sustav vodoopskrbe i odvodnje otpadnih voda (10%);
* obavlja administrativne poslove za potrebe odsjeka (10%);
* obavlja poslove u svezi prometa i ulazaka u grad motornih vozila (10%);
* obavlja poslove u svezi katastra za potrebe odsjeka (10%);
* izrađuje nacrte prijedloga odluka, programe i izviješća za gradonačelnika i Gradsko vijeće iz svog djelokruga poslova (10%);
* obavlja poslove arhive za potrebe odsjeka (10%);
* obavlja i druge poslove po nalogu pročelnika Jedinstvenog upravnog odjela i voditelja odsjeka (5%).

ODGOVORNOST:

* za svoj rad odgovoran je pročelniku Jedinstvenog upravnog odjela i voditelju odsjeka

UVJETI ZA RADNO MJESTO/POTREBNO STRUČNO ZNANJE:

* sveučilišni prvostupnik/stručni prvostupnik pravne, ekonomske ili građevinske struke
* najmanje jedna godina radnog iskustva na odgovarajućim poslovima
* položen državni ispit
* poznavanje rada na osobnom računalu

STUPANJ SLOŽENOSTI POSLA: uključuje izričito određene poslove koji zahtijevaju primjenu jednostavnijih i precizno utvrđenih postupaka, metoda rada i stručnih tehnika;

STUPANJ SAMOSTALNOSTI: uključuje redovan nadzor nadređenog službenika te njegove upute za rješavanje relativno složenih stručnih problema;

STUPANJ ODGOVORNOSTI: uključuje odgovornost za materijalne resurse s kojima službenik radi, te pravilnu primjenu propisanih postupaka, metoda rada i stručnih tehnika;

STUPANJ STRUČNE KOMUNIKACIJE: uključuje komunikaciju unutar nižih unutarnjih ustrojstvenih jedinica

**Članak 2.**

Ovaj Odluka stupa na snagu prvog dana od dana objave u Službenom glasniku Grada Hvara.

***REPUBLIKA HRVATSKA***

***SPLITSKO-DALMATINSKA ŽUPANIJA***

***GRAD HVAR***

***GRADONAČELNIK***

KLASA: 030-01/22-01/1

URBROJ: 2181-2-1-24-2

Hvar, 9. prosinca 2024.

 GRADONAČELNIK:

 Rikardo Novak, v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka 9. stavak 2. Zakona o plaćama u lokalnoj i područnoj (regionalnoj) samoupravi („Narodne Novine“,br.: 28/10 i 10/23) i članka 34. Statuta Grada Hvara („Službeni glasnik Grada Hvara“ br.: 3/18, 10/18 i 2/21) Gradonačelnik Grada Hvara, d o n o s i

**ODLUKU**

**o**

**utvrđivanju osnovice za obračun plaće službenika i namještenika**

**u Jedinstvenom upravnom odjelu Grada Hvara**

**Članak 1.**

Ovom Odlukom utvrđuje se bruto osnovica za obračun plaće službenicima i namještenicima Jedinstvenog upravnog odjela Grada Hvara u iznosu od 1.243,00 eura.

**Članak 2.**

Stupanjem na snagu ove Odluke prestaje važiti Odluka o utvrđivanju osnovice za obračun plaće službenika i namještenika u Jedinstvenom upravnom odjelu Grada Hvara KLASA: 120-01/23-01/3, URBROJ: 2181-2/01-01/1-23-1 od 20. rujna 2023.godine („Službeni glasnik Grada Hvara“, br.: 6/2023).

**Članak 3.**

Ova Odluka stupa na snagu danom donošenja i objaviti će se u „Službenom glasniku Grada Hvara“, a primjenjuje se počevši od obračuna plaće za listopad 2024. godine.

***REPUBLIKA HRVATSKA***

***SPLITSKO-DALMATINSKA ŽUPANIJA***

***GRAD HVAR***

***GRADONAČELNIK***

KLASA: 120-01/24-01/06

URBROJ: 2181-2-01-24-01

Hvar, 31. listopada 2024.god.

 GRADONAČELNIK:

 Rikardo Novak, v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka 48. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 34. Statuta Grada Hvara („Službeni glasnik Grada Hvara“ br.: 3/18, 10/18 i 2/21) Gradonačelnik Grada Hvara,

d o n o s i

**ODLUKU**

**o**

**utvrđivanju osnovice za obračun plaće djelatnika Gradske knjižnice i čitaonice Hvar**

**Članak 1.**

Ovom Odlukom utvrđuje se bruto osnovica za obračun plaće djelatnicima Gradske knjižnice i čitaonice Hvar u iznosu od 1.243,00 eura.

**Članak 2.**

Stupanjem na snagu ove Odluke prestaje važiti Odluka o utvrđivanju osnovice za obračun plaće djelatnika Gradske knjižnice i čitaonice Hvar, KLASA: 120-01/23-01/04, URBROJ: 2181-2/01-01/1-23-1 od 20. rujna 2023.godine ( „Službeni glasnik Grada Hvara“, br.: 6/2023).

**Članak 3.**

Ova Odluka stupa na snagu danom donošenja i objaviti će se u „Službenom glasniku Grada Hvara“, a primjenjuje se počevši od obračuna plaće za listopad 2024. godine.

***REPUBLIKA HRVATSKA***

***SPLITSKO-DALMATINSKA ŽUPANIJA***

***GRAD HVAR***

***GRADONAČELNIK***

KLASA: 120-01/24-01/07

URBROJ: 2181-2-01-24-01

Hvar, 31. listopada 2024.god.

 GRADONAČELNIK:

 Rikardo Novak, v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

**S A D R Ž A J:**

**GRADSKO VIJEĆE:**

1. Zaključak o prihvaćanju izvješća o stanju zdravstvene zaštite u gradu Hvaru 1
2. Odluka o kupnji nekretnina izravnom pogodbom u poslovno-gospodarskoj zoni Stanišće-Martinovik 1
3. Odluka o ponudi sklapanja novog ugovora o zakupu na određeno vrijeme za poslovni prostor trgu Marka Miličića 8 3
4. Odluka o ponudi sklapanja novog ugovora o zakupu na određeno vrijeme javnog WC i garderobe u sklopu gradske tržnice u Hvaru 4
5. Plan djelovanja u području prirodnih nepogoda za 2025. godinu 5
6. Odluka o dodjeli Nagrade Grada Hvara za postignuća na natjecanjima državne i međunarodne razine Marti Tudor 5
7. Odluka o dodjeli Nagrade Grada Hvara za postignuća na natjecanjima državne i međunarodne razine Nini Marušić 6

**GRADONAČELNIK:**

1. Odluka o isplati jednokratne novčane pomoći (božićnice) 6
2. Odluka o Izmjeni i dopuni Pravilnika o unutarnjem redu Jedinstvenog upravnog odjela Grada Hvara 7
3. Odluka o utvrđivanju osnovice za obračun plaće službenika i namještenika u Jedinstvenom upravnom odjelu Grada Hvara 10
4. Odluka o utvrđivanju osnovice za obračun plaće djelatnika Gradske knjižnice i čitaonice Hvar 10

„Službeni glasnik Grada Hvara“ izdaje Gradsko vijeće Grada Hvara

Odgovorni urednik: tajnica Liljana Caratan Lukšić, dipl. iur. – List izlazi po potrebi

Priprema i izrada: ŽGIRO, vl. Đurđica Sarjanović, Jelsa